หลังจากกินยาคุม28เม็ดกินเม็ดแรกวันที่มีประจำเดือนแล้วพอหมดประจำเดือนมีเลือดออกกระปริบกระปอยปลอยจนเมื่อวานวันที่25ถึงวันนี้มีเลือดออกเยอะมากค่ะเกิดจากผลข้างเคียงหรือป่าวค่ะ
สวัสดีค่ะ หากได้เริ่มทานยาคุมกำเนิดในวันแรกที่มีประจำเดือนมา ยาคุมก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99%ส่วนการมีเลือดออกกะปริดกะปรอย หลังจากที่ประจำเดือนหมดไปแล้ว ก็น่าจะเป็นเลือดที่เกิดจากผลข้างเคียงของยาคุมได้ โดยเฉพาะยาคุมกำเนิดชนิดที่มีฮอร์โมนต่ำ หรือเกิดจากการทานยาไม่ตรงเวลา ทั้งนี้ โดยส่วนใหญ่ เมื่อทานยาคุมต่อเนื่องไปซักระยะ เลือดที่ออกก็จะค่อยๆ ลดน้อยลงจนหายไปเองแต่หากเกิดมีเลือดออกปริมาณมาก โดยที่อยู่ในช่วงที่ทานยาเม็ดแป้ง (คือเม็ดที่ 22-28) เลือดที่ออก ก็ถือเป็นประจำเดือน ไม่ได้ผิดปกติอะไร แต่หากไม่ได้อยู่ในช่วงที่ทานเม็ดแป้ง และเลือดยังคงออกมาปริมาณมาก แนะนำควรหยุดทานยาคุม หากเลือดยังคงไม่หยุดไหล ก็ควรไปพบสูติ-นรีแพทย์เพื่อหาสาเหตุอื่นๆ เช่น มีมดลูกอักเสบ เนื้องอกมดลูก เยื่อบุโพรงมดลูกหนาตัวผิดปกติ มะเร็งปากมดลูก เป็นต้น